പല്ലശനയില് സുഭിക്ഷ കേരളം പദ്ധതിയുടെ വിളവെടുപ്പ് നെന്മാറ: സുഭിക്ഷ കേരളം പദ്ധതിയുടെ ഭാഗമായി പല്ലശ്ശന ഗ്രാമപഞ്ചായത്ത് രണ്ട് ഏക്കര് വരുന്ന തരിശുഭൂമിയിലെ പച്ചക്കറി കൃഷിയുടെ വിളവെടുപ്പ് ഉദ്ഘാടനം കെ. ബാബു എംഎല്എ നിര്വഹിച്ചു. തരിശുരഹിത പഞ്ചായത്ത് എന്ന ലക്ഷ്യത്തോടെ മുന് പഞ്ചായത്ത് പ്രസിഡന്റ് കെ. രമാധരന്റെ നേതൃത്വത്തില് വര്ഷങ്ങളായി തരിശായി കിടന്ന സ്ഥലത്താണ് പച്ചക്കറി വിളയിച്ചെടുത്തത്. കോവിഡ് മൂലം ദുരിതമനുഭവിക്കുന്ന കുടുംബങ്ങള്, ഡിസിസി കള് തുടങ്ങിയ ഇടങ്ങളില് സൗജന്യമായി പച്ചക്കറി നല്കുക എന്ന മഹത്തായ ലക്ഷ്യം കൂടി ഈ പദ്ധതിക്കുണ്ട്. കെ. രമാധരന് അധ്യക്ഷത വഹിച്ച പരിപാടിയില് ജില്ലാ പ്രിന്സിപ്പല് കൃഷി ഓഫീസര് പി.ആര്. ഷീല, കൃഷി ഡെപ്യൂട്ടി ഡയറക്ടര് എസ്. ലക്ഷ്മിദേവി, നെന്മാറ കൃഷി അസിസ്റ്റന്റ് ഡയറക്ടര് സി. ഗിരിജ, പല്ലശ്ശന ഗ്രാമപഞ്ചായത്ത് പ്രസിഡന്റ് എല്. സായ്രാധ, വൈസ് പ്രസിഡന്റ് സി. അശോകന്, ക്ഷേമകാര്യ സ്റ്റാന്റിംഗ് കമ്മിറ്റി ചെയര്മാന് കെ. അനന്തകൃഷ്ണന്, നെന്മാറ ബ്ലോക്ക് പഞ്ചായത്ത് മെംബര് പി.എസ്. പ്രമീള, പല്ലശ്ശന കൃഷി ഓഫീസര് എം.എസ്. റീജ, കുടുംബശ്രീ ചെയര്പേഴ്സണ് ആര്. അംബിക പങ്കെടുത്തു.